รักษาความสะอาดของผิวคุณ ใช้วิธีการป้องกันอื่นๆ
การทำความสะอาดผิวเป็นประจำเป็นสิ่งสำคัญ เพราะมันเป็นการชำระล้างสิ่งสกปรกและความมันส่วนเกิน วิธีนี้จะช่วยป้องกันการเกิดสิวหัวดำหรือรูขุมขนอุดตันได้   ใช้สบู่หรือโฟมล้างหน้าแบบอ่อนโยนที่มีค่าพีเอชเป็นกลาง  คุณอาจจะต้องหาสบู่ล้างหน้าแบบที่มีกรดซาลิซิลิก ซึ่งจะช่วยทำความสะอาดรูขุมขนและป้องกันสิว   ร้านขายของและร้านขายยาส่วนใหญ่จะมีผลิตภัณฑ์ล้างหน้าสูตรอ่อนโยนขาย ซึ่งจะไม่ทำให้ระคายเคืองผิว ถ้าคุณมีผิวมัน ให้ใช้ผลิตภัณฑ์ล้างหน้าสูตรไม่มีน้ำมัน กลับกัน ถ้ามีผิวแห้ง ให้ใช้ผลิตภัณฑ์ที่มีกลีเซอรีนเป็นส่วนประกอบหรือแบบเป็นเนื้อครีม   อย่าใช้สบู่ก้อนเพราะส่วนผสมของมันอาจทำให้รูขุมขนอุดตันได้   ใช้น้ำอุ่นล้างหน้า แต่น้ำที่ร้อนเกินไปสามารถล้างน้ำมันออกจากผิวจนหมดและทำให้ระคายเคืองได้ การล้างหน้าเป็นสิ่งสำคัญ แต่การไม่ล้างหน้าบ่อยเกินไปก็เป็นสิ่งสำคัญเช่นกัน การล้างหน้าบ่อยหรือรุนแรงเกินไป จะเป็นการล้างเอาน้ำมันออกจากผิวจนหมด และนำไปสู่การเกิดสิวได้  ล้างหน้าบริเวณที่มีแนวโน้มจะเป็นสิววันละสองครั้งก็เพียงพอที่จะช่วยรักษาความสะอาดและป้องกันสิวหัวดำได้ การเข้านอนโดยไม่ล้างเครื่องสำอางออกก่อนจะทำให้รูขุมขนอุดตันได้ ก่อนจะนอนควรล้างเครื่องสำอางออกให้หมดด้วยผลิตภัณฑ์ล้างหน้าหรือล้างเครื่องสำอางที่อ่อนโยน   คุณสามารถใช้ผลิตภัณฑ์ล้างเครื่องสำอาง ถ้าคุณใช้เครื่องสำอางชนิดกันน้ำ หรือจะใช้ผลิตภัณฑ์ล้างหน้าสูตรอ่อนโยนก็ได้ ส่วนใหญ่มันจะล้างเครื่องสำอางออกได้เช่นกัน   คุณอาจจะต้องล้างอุปกรณ์แต่งหน้าหรือฟองน้ำที่ใช้แต่งหน้าทุกเดือนด้วยน้ำสบู่ เพื่อขจัดแบคทีเรียที่อาจทำให้รูขุมขนอุดตันได้ ถ้าคุณเป็นคนมีพลังเยอะ ชอบทำกิจกรรม ควรอาบน้ำทุกครั้งหลังทำกิจกรรมที่ต้องใช้แรงมาก เหงื่ออาจทำให้มีแบคทีเรียและน้ำมันบนผิวเพิ่มขึ้น ซึ่งอาจทำให้เกิดสิวหัวดำ  อย่าทำความสะอาดผิวบริเวณที่มีแนวโน้มจะเป็นสิวด้วยสบู่ก้อนทั่วไปที่มีฤทธิ์เป็นด่าง ควรใช้สบู่ที่อ่อนโยน และมีค่าพีเอชเป็นกลาง ใช้มอยส์เจอร์ไรเซอร์ที่เหมาะกับสภาพผิวหลังจากทำความสะอาดเสร็จแล้ว การบำรุงผิวให้ชุ่มชื้นอย่างพอเหมาะจะช่วยป้องกันสิวหัวดำ   แม้คุณจะมีผิวมัน มอยส์เจอร์ไรเซอร์ก็ยังเป็นสิ่งจำเป็น ควรเลือกผลิตภัณฑ์ที่ปราศจากน้ำมันและไม่ก่อให้เกิดสิว   ขอคำแนะนำจากแพทย์ผิวหนังหรือผู้เชี่ยวชาญด้านผิวหนัง เพื่อให้ช่วยประเมินว่าคุณมีผิวประเภทใด คุณสามารถเลือกซื้อผลิตภัณฑ์ที่ทำมาตรงกับสภาพผิวและความต้องการของคุณได้ที่ร้านขายยาและร้านค้าต่างๆ รวมถึงห้างสรรพสินค้าทั่วไป ผิวที่ตายแล้วสามารถอุดตันรูขุมขนและทำให้เกิดสิวหัวดำได้ การขัดผิวเบาๆ เป็นประจำจะช่วยกำจัดผิวที่ตายแล้วและแบคทีเรียออกไป และช่วยป้องกันสิวหัวดำ   โปรดระวังว่าการขัดผิวแค่ช่วยให้เซลล์ผิวชั้นนอกหลุดออก ไม่ได้เข้าไปลึกพอที่จะขจัดสิวหัวดำได้   ควรเลือกครีมขัดผิวสูตรอ่อนโยน ผสมเม็ดบีดส์สังเคราะห์หรือเม็ดบีดส์จากธรรมชาติที่เป็นเม็ดแบบเดียวกันหมด สครับที่หยาบเกินไปจะระคายเคืองต่อผิวและอาจทำให้เกิดสิวหัวดำได้  ผ้าเช็ดตัวนุ่มๆ ก็สามารถขัดผิวอย่างอ่อนโยนได้เช่นกัน ถ้าคุณมีผิวมัน ให้ใช้ผลิตภัณฑ์เฉพาะสำหรับดูดซับความมันส่วนเกิน วิธีต่อไปนี้ไม่เพียงแต่จะช่วยขจัดความมัน และยังช่วยกำจัดแบคทีเรียและเซลล์ผิวที่ตายแล้วซึ่งเป็นต้นเหตุของสิวหัวดำออกด้วย   คุณสามารถซื้อยาที่มีกรดซาลิซิลิกหรือเบนโซอิลเปอร์ออกไซด์มาใช้ หรือให้แพทย์สั่งจ่ายให้หากมีปัญหาอย่างหนัก   ใช้โคลนมาสก์หน้าสัปดาห์ละครั้งจะช่วยดูดซับความมันส่วนเกินและชำระล้างผิวได้   สามารถใช้กระดาษซับมันเพื่อซับความมันส่วนเกินบนใบหน้า   ควรปฏิบัติตามแพทย์สั่ง หรือตามวิธีใช้บนผลิตภัณฑ์ เพื่อให้แน่ใจว่าคุณไม่ได้ใช้มันมากเกินไปจนอาจระคายเคืองผิวได้ สามารถหาซื้อผลิตภัณฑ์ดูดซับความมันได้จากร้านขายยาและร้านค้าทั่วไป ตามร้านขายเครื่องสำอางออนไลน์ก็มีเช่นกัน ถ้าคุณใช้เครื่องสำอางหรือผลิตภัณฑ์บำรุงผิวอื่นๆ เช่น มอยส์เจอร์ไรเซอร์หรือครีมกันแดด ควรเลือกชนิดที่ไม่ทำให้เกิดสิว เพราะจะไม่อุดตันรูขุมขนและช่วยป้องกันการระคายเคืองได้   ผลิตภัณฑ์ที่ระบุว่า “ไม่ก่อให้เกิดสิว” หรือ “non-comedogenic” เป็นผลิตภัณฑ์ที่ผ่านการทดสอบกับผิวที่มีแนวโน้มจะเป็นสิว และไม่ทำให้สิวที่มีอยู่แย่ลง หรือทำให้เกิดสิวใหม่   ผลิตภัณฑ์ที่ระบุว่า “ไม่ทำให้เกิดการแพ้” หรือ “hypoallergenic” ผ่านการทดสอบกับผิวที่บอบบางแล้ว และไม่ทำให้ระคายเคืองผิว มีผลิตภัณฑ์มากมายที่ไม่ก่อให้เกิดสิวและอาการแพ้ ทั้งเครื่องสำอาง ครีมกันแดด มอยส์เจอร์ไรเซอร์ และโทเนอร์ คุณสามารถเลือกซื้อได้ตามร้านขายยา ห้างสรรพสินค้าใหญ่ๆ ตัวแทนจำหน่ายออนไลน์ หรือแม้แต่ร้านขายของทั่วไป คุณอาจจะอยากจับหรือบีบสิว แต่ควรหลีกเลี่ยงความอยากที่จะเอามันออกด้วยวิธีนี้ เพราะการสัมผัสจะทำให้น้ำมันและแบคทีเรียยิ่งแพร่กระจาย และอาจทำให้เป็นสิวมากขึ้น  นอกจากนี้การจับหรือบีบสิวยังทำให้เกิดการระคายเคืองอีกด้วย ในบางกรณี อาจมีสิวเม็ดใหญ่ๆ แข็งๆ ที่ไม่หายไปสักที คุณสามารถเอาสิวแบบนี้ออกอย่างปลอดภัยได้โดยใช้ที่กดสิว แต่ควรใช้เฉพาะเมื่อมันรุนแรงจริงๆ เท่านั้น   คุณสามารถหาซื้อที่กดสิวได้จากร้านขายยาและร้านค้าทั่วไปที่ขายผลิตภัณฑ์ดูแลผิว อย่าลืมทำความสะอาดผิวก่อนใช้ เพื่อลดความเสี่ยงของการแพร่กระจายของเชื้อโรค   ประคบร้อนเพื่อเปิดผิวสัก 1-2 นาที ก่อนจะใช้ที่กดสิว   อย่าพยายามกดให้สิวออกมา ถ้ามันไม่ออกตั้งแต่แรกให้ปล่อยไว้สักสองสามวัน เพื่อลดการระคายเคืองและให้เวลารักษาตัวก่อน   ปฏิบัติตามวิธีใช้ที่กดสิวให้มีประสิทธิภาพมากที่สุด ถ้าคุณไม่แน่ใจในวิธีใช้ที่กดสิว หรือมีสิวหัวดำเยอะมาก ลองปรึกษาแพทย์ผิวหนัง แพทย์อาจจะทำการกดสิวออกให้ได้ เสื้อผ้าที่รัดแน่นอาจทำให้มีเหงื่อและอับชื้น ซึ่งอาจระคายเคืองผิวและทำให้เกิดสิวหัวดำได้ ควรสวมใส่เสื้อผ้าที่หลวมกำลังดี เพื่อให้ไม่มีเหงื่อและสบายตัว และป้องกันการเกิดสิว   เสื้อผ้าที่ดูดซับเหงื่อหรือความชื้นได้ จะช่วยใช้ผิวแห้งสบายและไม่เป็นสิว ผ้าจากเส้นใยธรรมชาติอย่างผ้าคอตตอนหรือผ้าฝ้ายอาจเป็นตัวเลือกที่ดีถ้าคุณมีผิวบอบบาง ควรหลีกเลี่ยงผ้าที่ใส่แล้วคันหรือระคายเคืองอย่างผ้าขนสัตว์ เพื่อไม่ให้เกิดการระคายผิว ทำความสะอาดเสื้อผ้าเป็นประจำ รวมถึงปลอกหมอนที่สัมผัสกับผิวคุณโดยตรง ใช้ผงซักฟอกหรือน้ำยาซักผ้าสูตรอ่อนโยนที่จะไม่ทำให้รูขุมขนอุดตันหรือระคายผิว มีหลักฐานพบว่าการกินอาหารที่มีความสมดุลทางโภชนาการจะส่งผลต่อสภาพผิวของคุณ  การหลีกเลี่ยงอาหารที่ไม่ดีต่อสุขภาพและอาหารขยะจะช่วยป้องกันการเกิดสิวหัวดำและสิวประเภทอื่นๆ   อาหารที่มีไขมันและน้ำตาลสูงจะทำให้กระบวนการผลัดเซลล์ผิวช้าลง ส่งผลให้เกิดการอุดตันรูขุมขนซึ่งทำให้เป็นสิว  พยายามอย่ากินของทอดหรือของหวานมากเกินไป อาหารที่มีวิตามินเอและเบต้าแคโรทีนสูง รวมถึงผักและผลไม้อย่างเช่น ราสเบอร์รี่ แคร์รอต จะช่วยเร่งการผลัดเซลล์ผิวและทำให้ผิวสุขภาพดีขึ้น   อาหารที่มีกรดไขมันจำเป็น อย่างเช่น วอลนัท หรือน้ำมันมะกอก จะช่วยรักษาความชุ่มชื้นในเซลล์ผิว   อาหารที่ไม่ดีต่อสุขภาพอาจเข้ามาแทนที่อาหารดีๆ ที่คุณควรจะกินซึ่งมีวิตามินสำคัญและสารต้านอนุมูลอิสระที่จะช่วยให้ผิวสุขภาพดีได้ ส่วนหนึ่งของการกินอาหารที่ดีคือการดื่มน้ำอย่างพอเหมาะ ควรดื่มน้ำให้ได้ 8 แก้วต่อวัน เพื่อรักษาสุขภาพให้ดี ซึ่งจะช่วยทำให้ผิวสุขภาพดีด้วย แพทย์สามารถแนะนำผลิตภัณฑ์ที่ดีและเหมาะกับผิวคุณ และสั่งจ่ายครีมให้เป็นพิเศษถ้าจำเป็น เช่น ครีมที่มีตัวยาเรตินอยด์ ซึ่งช่วยรักษาความสะอาดของรูขุมขนและป้องกันสิวได้ดี  นอกจากนี้ แพทย์อาจแนะนำวิธีรักษาให้ อย่างการกรอผิวหน้าด้วยผลึกแร่ หรือ ไมโครเดอร์มาเบรชั่น (microdermabrasion) หรือการผลัดเซลล์ผิวด้วยสารเคมี เพื่อให้รูขุมขนสะอาดและไม่อุดตัน
ทำความสะอาดผิวหน้าอย่างสม่ำเสมอ. อย่าล้างหน้าบ่อยเกินไป. ล้างเครื่องสำอางก่อนเข้านอน. อาบน้ำหลังทำกิจกรรมหนักๆ. บำรุงผิวด้วยมอยส์เจอร์ไรเซอร์ทุกวัน. ขัดผิวเป็นประจำ. ซับความมันส่วนเกินออก. ใช้ผลิตภัณฑ์ที่ระบุว่าไม่ทำให้เกิดสิวและอาการแพ้. อย่าใช้นิ้วบีบหรือสัมผัสสิวหัวดำ. เอาสิวเม็ดใหญ่ๆ ออก. ใส่เสื้อผ้าหลวมพอดีตัวแบบใส่สบาย. ปรับปรุงเรื่องอาหารการกิน. ปรึกษาแพทย์หรือแพทย์ผิวหนังถ้าเป็นสิวหัวดำแบบรุนแรงหรือแก้ไม่หาย.
https://www.wikihow.com/Prevent-Blackheads https://www.wikihow.com/Prevent-Blackheads
Keeping Your Skin Clean Using Other Preventative Measures